**Notă informativă**

**la proiectul hotărârii Guvernului cu privire la punerea în aplicare a**

**Codului vamal nr.95/2021**

|  |
| --- |
| **1. Denumirea autorului şi, după caz, a participanților la elaborarea proiectului** |
| Prezentul proiect de hotărâre este elaborat de către Ministerul Finanțelor și Serviciul Vamal cu suportul și participarea experților europeni. |
| **2. Condițiile ce au impus elaborarea proiectului de act normativ şi finalităţile urmărite** |
| Elaborarea proiectului respectiv este argumentat de necesitatea dezvoltării cadrului normativ secundar pentru punerea în aplicare a Codului vamal nr.95/2021 (în continuare – Cod).  Respectiv, prin prisma prevederilor art.426 alin.(2) din Cod, precum și a altor prevederi descrise în textul legii, Guvernul se împuternicește cu competențe pentru reglementarea proceselor și procedurilor de aplicare a dispozițiilor acestuia, care urmează să intre în vigoare începând cu 1 iulie 2023, ca urmare a abrogării Codului vamal nr.1149/2000, Legii nr.1380/1997 cu privire la tariful vamal, etc.  Republica Moldova prin art.201 din Acordul de Asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, și-a asumat angajamentul armonizării legislației vamale la REGULAMENTUL (UE) NR. 952/2013 AL PARLAMENTULUI EUROPEAN ȘI AL CONSILIULUI din 9 octombrie 2013 de stabilire a Codului vamal al Uniunii.  La 23 iunie 2022, Consiliul European a recunoscut perspectiva europeană a Republicii Moldova și a decis să-i acorde statutul de țară candidată pentru aderare la Uniunea Europeană, fapt ce impune depunerea unui efort sporit în accelerarea proceselor de armonizare aprofundată a legislației naționale, inclusiv cele vamale.  Un pas important în acest sens a fost adoptarea noului Cod vamal nr.95/2021, obiectivul căruia a fost uniformizarea și armonizarea legislației vamale. În continuare pentru a asigura o armonizare deplină a legislației vamale se impune necesitatea elaborării cadrului normativ secundar, ce ar asigura punerea în practică a tuturor conceptelor și mecanismelor prevăzute în legislația UE.  Aprobarea Regulamentului de punere în aplicare a Codului vamal va asigura o armonizare deplină a legislației vamale și facilitarea procesului de integrare în piața comună a Uniunii Europene. Aceasta din urmă va facilita dezvoltarea în continuare a comerțului internațional, în special cu Uniunea Europeană, prin simplificarea și standardizarea proceselor în domeniul vamal.  La fel, elaborarea Regulamentului menționat, reprezintă un angajament prevăzut în Memorandumul de Înțelegere dintre Republica Moldova și Uniunea Europeană privind asistența macrofinanciară pentru Republica Moldova semnat la Bruxelles la 22 iunie 2022 (a doua tranșă de finanțare).  Astfel, lipsa reglementărilor normative secundare de aplicare a noului Cod vamal, nu va face posibilă armonizarea deplină a legislației vamale la Regulamentele UE, ceea ce va crea impedimente în aplicarea standardelor UE în materie de comerț internațional și piață comună, precum și va face imposibilă aplicarea normelor prevăzute în Codul vamal. De asemenea, situația actuală nu asigură respectarea angajamentelor RM asumate prin Acordul de Asociere RM-UE și Memorandumului de Înțelegere dintre Republica Moldova şi Uniunea Europeană privind asistența macrofinanciară pentru Republica Moldova.  În acest sens este necesară elaborarea Regulamentului de punere în aplicare a Codului vamal, care să asigure armonizare aprofundată cu următoarele Regulamente:   * + Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii, publicat în Jurnalul Oficial al Uniunii Europene L 343 din 29 decembrie 2015, așa cum a fost modificat ultima dată prin Regulamentul delegat (UE) 2021/1934 al Comisiei din 30 iulie 2021;   + Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr.952/2013 al Parlamentului European și al Consiliului de stabilire a Codului vamal al Uniunii, publicat în Jurnalul Oficial al Uniunii Europene L 343 din 29 decembrie 2015, așa cum a fost modificat ultima dată prin Regulamentul de punere în aplicare (UE) 2021/235 al Comisiei din 8 februarie 2021;   + Regulamentul (UE) nr. 608/2013 al Parlamentului European și al Consiliului din 12 iunie 2013 privind asigurarea respectării drepturilor de proprietate intelectuală de către autoritățile vamale și de abrogare a Regulamentului (CE) nr. 1383/2003 al Consiliului, publicat în Jurnalul Oficial al Uniunii Europene L 181 din 29 iunie 2013.   Respectiv, proiectul Regulamentului de punere în aplicare a Codului vamal este un proiect comprehensiv și cuprinde prevederi care au drept scop dezvoltarea prevederilor prevăzute în Codul vamal în vederea reglementării:  - mecanismelor de eliberare, suspendare, retragere, modificare și anulare a autorizației de operator economic autorizat;  - modului de emitere a deciziilor referitoare la aplicarea legislației vamale;  - factorilor pe baza căror se aplică drepturi de import sau de export;  - modului de constituire a garanțiilor vamale;  - procedurii de rambursare și remiterii datoriei vamale;  - regulilor privind plasarea mărfurilor sub un regim vamal;  - procedurilor speciale;  - organizării și planificării controlului vamal;  - etc.  De asemenea, proiectul reglementează forma și modul de completare a deciziilor și formularelor vamale printre care:  - angajamentul garantului;  - cererea de autorizare pentru utilizarea declarației simplificate și înscrierea in evidențele declarantului;  - modelul cererii și a autorizației pentru funcționarea unui antrepozit vamal;  - modelul cererii și a autorizației pentru derularea regimului de admitere temporară, perfecționare activă, perfecționare pasivă, destinația finală. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Regulament de punere în aplicare a Codului Vamal are drept scop asigurarea armonizării depline a legislației vamale cu legislația Uniunii Europene, și anume:   1. Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii, publicat în Jurnalul Oficial al Uniunii Europene L 343 din 29 decembrie 2015, așa cum a fost modificat ultima dată prin Regulamentul delegat (UE) 2021/1934 al Comisiei din 30 iulie 2021; 2. Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr.952/2013 al Parlamentului European și al Consiliului de stabilire a Codului vamal al Uniunii, publicat în Jurnalul Oficial al Uniunii Europene L 343 din 29 decembrie 2015, așa cum a fost modificat ultima dată prin Regulamentul de punere în aplicare (UE) 2021/235 al Comisiei din 8 februarie 2021; 3. Regulamentul (UE) nr. 608/2013 al Parlamentului European și al Consiliului din 12 iunie 2013 privind asigurarea respectării drepturilor de proprietate intelectuală de către autoritățile vamale și de abrogare a Regulamentului (CE) nr. 1383/2003 al Consiliului, publicat în Jurnalul Oficial al Uniunii Europene L 181 din 29 iunie 2013. |
| **4. Principalele prevederi ale proiectului şi evidențierea elementelor noi** |
| Regulamentul de punere în aplicare a Codului vamal nr.95/2021 (în continuare - Regulament) este format din 9 Capitole care conține în special următoarele prevederi:  ***Capitolul 1* Dispoziții generale**  Capitolul definește noțiunile utilizate în Regulament. La fel, Capitolul prevede termenul de păstrare a datelor și informațiilor pe care s-a bazat la luarea deciziilor referitoare la aplicarea legislației vamale (timp de cel puțin 3 ani de la data expirării valabilității acesteia), precum și conținutul Deciziei:  a) trimitere la documentele și informațiile pe care Serviciul Vamal intenționează să își întemeieze decizia;  b) perioada în care persoana în cauză își va exprima punctul de vedere de la data la care primește respectiva comunicare sau se consideră că a primit-o;  c) referire la dreptul persoanei în cauză de a avea acces la documentele și informațiile menționate la lit. a), în conformitate cu dispozițiile aplicabile.  Capitolul prevede, de asemenea, preluarea practicii de curând implementate de Serviciul Vamal în partea ce ține de simplificarea procedurii de eliberare, suspendare, retragere, modificare și anulare a autorizației AEO prin intermediul Sistemului informațional de gestionare a autorizației AEO (în continuare – SI ”e-AEO”).  Respectiv, procedura de obținere, deținere și anulare a statutului de AEO se va efectua prin intermediul SI ”e-AEO”, ceea ce presupune că comunicarea dintre Serviciul Vamal și solicitant/titular, inclusiv a deciziilor de eliberare, suspendare, retragere, modificare și anulare a autorizației AEO, precum și prezentarea/solicitarea actelor, informațiilor va fi efectuată electronic, prin intermediul SI „e-AEO”.  Mai mult ca atît, prin prisma normelor propuse se descrie modul de obținere și utilizare a Logo-ului AEO, forma și culoarea acestuia, precum și reglementarea efectelor juridice a suspendării statutului de AEO. Respectiv, în cazul în care o autorizație AEO este suspendată din cauza nerespectării oricăruia dintre criteriile specifice AEO prevăzute în Codul vamal, orice decizie luată cu privire la acel AEO care se bazează pe autorizația AEO în general sau pe oricare dintre criteriile specifice care au condus la suspendarea autorizației AEO, Serviciul Vamal o suspendă. Totodată, respingerea unei cereri AEO nu afectează deciziile favorabile existente luate cu privire la solicitant în conformitate cu legislația vamală, cu excepția cazului în care acordarea acestor decizii favorabile se bazează pe îndeplinirea oricăruia dintre criteriile AEO care s-au dovedit a nu fi îndeplinite în timpul examinării cererii AEO.  ***Capitolul 2* Factorii pe baza cărora se aplică drepturile de import sau de export și alte măsuri cu privire la schimbul de mărfuri**  Capitolul 2 descrie, precum și anexa prevăzută la acesta operațiunile substanțiale de transformare sau prelucrare care conferă origine nepreferențială.  La fel, conform normelor, în cazul în care mărfurile străine cu statut de origine preferențial în cadrul unui acord între Republica Moldova și țări sau teritorii terțe sunt plasate sub regimul de perfecționare activă, produsele prelucrate obținute din acestea se consideră, la punerea în liberă circulație, a avea același statut de origine preferențială ca acele mărfuri, cu excepția cazului cînd:   1. operațiunea de prelucrare implică și mărfuri străine, inclusiv mărfuri cu statut de origine preferențială în temeiul unui acord diferit; 2. produsele prelucrate sunt obținute din mărfuri echivalente prevăzute la art. 290 din Cod; 3. Serviciul Vamal a autorizat reexportul temporar al mărfurilor pentru prelucrare ulterioară în conformitate cu art. 328 din Cod.   O dovadă de origine eliberată sau întocmită pentru mărfurile plasate sub regimul de perfecționare activă este considerată a fi o dovadă de origine eliberată sau întocmită pentru produsele prelucrate.  Informațiile necesare pentru a determina originea preferențială a mărfurilor în sensul prevederilor cuprinse în acordurile pe care Republica Moldova le-a încheiat cu anumite țări sau teritorii, se efectuează de către furnizorul mărfurilor prin intermediul unei declarații a acestuia. Furnizorul include declarația pe factura comercială aferentă transportului respectiv, pe un bon de livrare sau pe orice alt document comercial care descrie mărfurile în cauză suficient de detaliat pentru a permite identificarea acestora.  Furnizorul poate furniza declarația în orice moment, chiar și după livrarea bunurilor.  Regulamentul prevede simplificării în cazul în care un furnizor furnizează în mod regulat unui exportator sau comerciant loturi de mărfuri și se așteaptă că toate aceste mărfuri vor avea același statut originar, prin furnizarea unei singure declarații care va cuprinde următoarele date:  a) data la care se întocmește declarația (data emiterii);  b) data începerii perioadei (data începerii), care nu poate fi cu mai mult de 12 luni înainte sau cu mai mult de 6 luni după data emiterii;  c) data de încheiere a perioadei (data de încheiere), care nu poate fi mai mare de 24 de luni de la data începerii.  Declarația furnizorului trebuie să poarte o semnătură de mână a furnizorului. Cu toate acestea, în cazul în care atât declarația furnizorului, cât și factura sunt întocmite prin mijloace electronice, acestea pot fi autentificate electronic sau furnizorul poate oferi exportatorului sau comerciantului un angajament scris, acceptând întreaga responsabilitate pentru fiecare declarație a furnizorului care îl identifică ca și cum ar fi fost semnată cu semnătura lui de mână.  Un alt segment important reglementat de Capitolul 2 este **Valoarea mărfurilor în scopuri vamale,** fiind descrise modul de determinare a acesteia în diverse situații specifice.Valoarea de tranzacție a mărfurilor vândute pentru export pe teritoriul vamal se determină în momentul acceptării declarației vamale pe baza vânzării care a avut loc imediat înainte ca mărfurile să fie aduse pe teritoriul vamal.  În cazul în care mărfurile sunt vândute pentru export pe teritoriul vamal nu înainte de a fi aduse pe teritoriul respectiv, ci în timpul depozitării temporare sau în timp ce sunt plasate sub un regim special, altul decât tranzitul intern, destinația finală sau perfecționarea pasivă, valoarea tranzacției va fi determinată în baza acestei vânzări.  În scopul determinării valorii în vamă conform metodei de determinare a valorii în vamă bazată pe valoarea de tranzacție, reducerile se iau în considerare dacă sunt atribuite mărfurilor de evaluat şi la momentul acceptării declaraţiei vamale în actele comerciale aferente tranzacţiei se prevede aplicarea acestora, condiţiile acordării şi cuantumul reducerii.  Reducerile comerciale se acceptă dacă sînt specificate:  1) în contractul de vînzare-cumpărare (dacă există); sau  2) în factură/invoice, confirmate, după caz și de alte acte comerciale furnizate organului vamal la momentul acceptării declaraţiei vamale.  Reducerile pentru plata anticipată nu se iau în considerare pentru mărfurile al căror preț nu a fost plătit efectiv la momentul acceptării declarației vamale.  Reducerile care rezultă din modificări în actele comerciale survenite după acceptarea declarației vamale nu se iau în considerare.  O ajustare efectuată de vânzător, în beneficiul cumpărătorului, a prețului efectiv plătit sau de plătit pentru mărfuri cu defect poate fi luată în considerare pentru determinarea valorii în vamă în conform metodei de determinare a valorii în vamă bazată pe valoarea de tranzacție, dacă sunt îndeplinite următoarele condiții:   1. mărfurile erau defecte la momentul acceptării declarației vamale de punere în liberă circulație; 2. vânzătorul a efectuat ajustarea pentru compensarea defectului pentru a îndeplini:    1. fire a unei obligații contractuale asumată înainte de acceptarea declarației vamale;    2. fie a unei obligații legală aplicabilă mărfurilor. 3. ajustarea se face în termen de un an de la data acceptării declarației vamale.   De asemenea, capitolul conține modul de includere a cheltuielilor de transport în valoarea în vamă.  Astfel, în cazul în care transportarea se efectuează cu diferite tipuri de transport, se iau în calcul cheltuielile pentru fiecare tip de transport.  În cazul în care mărfurile sînt transportate cu acelaşi mijloc de transport pînă la un punct situat dincolo de locul de intrare pe teritoriul vamal, valoarea în vamă nu va include cheltuielile de transport suportate pe teritoriul vamal, cu condiţia ca acestea să fie distincte (indicate separat) de preţul plătit sau de plătit pentru mărfuri, însoţite de justificarea lor documentară sau cumpărătorul evaluează aceste costuri proporțional cu distanța până la locul unde mărfurile sunt introduse pe teritoriul vamal, cu confirmarea lor documentară.  În cazul în care transportul este asigurat cu mijlocul propriu al cumpărătorului sau închiriat de acesta, cheltuielile de transport pînă la locul de intrare se declară potrivit tarifului uzual, aplicat de regulă pentru aceleași moduri de transport. În cazul în care aceste informații nu sînt disponibile, cheltuielile de transport se calculează şi se declară prin includerea următoarelor elemente:  a) costul combustibilului și al lubrifianților pentru parcursul tur şi/sau retur (cu includerea TVA aferente);  b) costul autorizațiilor;  c) cheltuielile legate de amortizarea mijlocului de transport (cap tractor şi semiremorcă), raportate la fiecare zi de transportare;  d) cheltuielile pentru salarizare şi contribuţii aferente;  e) diurna şi cazarea (după caz);  f) cheltuielile de asigurare obligatorie a mijlocului de transport, raportate la fiecare zi de transportare;  g) cheltuielile de asigurare obligatorie pentru circulaţie în afara teritoriului Republicii Moldova, raportate la numărul de traversări;  h) taxele pentru utilizarea drumurilor în afara teritoriului Republicii Moldova;  i) cheltuielile pentru perfectarea vamală a mărfii în ţara de export (după caz);  j) cheltuielile pentru încărcare, descărcare şi transbordare a mărfii, inclusiv cheltuielile pentru depozitare, pînă la locul de introducere pe teritoriul Republicii Moldova (după caz);  k) costul asigurării mărfii (după caz);  l) adaosul comercial de 5% din totalul cheltuielilor sus-menţionate.  În cazul în care transportul este gratuit şi/sau în lipsa prezentării calculului menționat supra, cheltuielile de transport pînă la locul de intrare se identifică de către organul vamal în baza cheltuielilor de transport declarate anterior pentru acelaşi mod de transport, distanţă parcursă, greutate/volum transportat, regim de temperatură necesar pentru transportarea mărfurilor. În cazul în care se constată mai multe transporturi similare, se utilizează cea mai mică dintre aceste valori.  Costurile (taxele) poştale achitate pînă la locul de destinaţie pentru mărfurile expediate prin poştă se includ în totalitate în valoarea în vamă a acestora, cu excepţia costurilor poştale suplimentare percepute pe teritoriul vamal.  Serviciul Vamal poate permite utilizarea altor mijloace decât tehnicile electronice de prelucrare a datelor în legătură cu furnizarea unei declarații vamale de punere în liberă circulație, inclusiv informații referitoare la valoarea în vamă.  În cazul în care informațiile menționate sunt furnizate prin alte mijloace decât tehnicile electronice de prelucrare a datelor, pentru declararea valorii în vamă, declarantul întocmeşte şi prezintă o declaraţie pentru valoarea în vamă pe un formular D.V.1. În cazul în care, declaraţia vamală în detaliu conţine mai mult de trei articole, formularul D.V.1 este însoţit de una sau mai multe file complementare.  Cu excepţia cazurilor în care acest lucru este indispensabil pentru perceperea corectă a drepturilor de import, declaraţia pentru valoarea în vamă (D.V.1) nu se va depune:  a) în cazul în care valoarea în vamă a mărfurilor importate în cadrul unei tranzacţii nu depăşeşte echivalentul sumei de 5000 euro, cu condiţia ca acestea să nu reprezinte tranzacţii fracţionate sau multiple de la acelaşi expeditor pentru acelaşi destinatar;  b) în cazul plasării mărfurilor sub anumite destinaţii vamale exonerate/suspendate de plata drepturilor de import, cu excepţia taxei pentru proceduri vamale;  c) în cazul introducerii mărfurilor de către persoanele fizice;  d) în cazul în care declarantul deţine statut de agent economic autorizat (AEO).  În cazul importurilor de mărfuri de acelaşi tip furnizate de acelaşi vînzător către acelaşi cumpărător în aceleaşi condiţii comerciale, organul vamal este în drept să nu solicite declaraţia D.V.1 pentru fiecare tranzacţie de import. Aceasta se depune ori de cîte ori se modifică împrejurările tranzacţiei.  La fel, Capitolul 2 conține norme privind factura comercială care este întocmită de vînzător în conformitate cu practicile comerciale standard și se prezintă în original împreună cu declarația vamală. Factura comercială poate fi întocmită în orice limbă, cu toate acestea, se recomandă o traducere în limba de stat.  Datele minime incluse, în general, în factură sunt următoarele:  a) datele de identificare ale vînzătorului şi ale cumpărătorului mărfurilor de evaluat;  b) numărul şi data de emitere a facturii;  c) denumirea mărfurilor, cantitatea, preţul pentru fiecare unitate şi valoarea totală a mărfurilor;  e) condiţiile şi modalitatea de achitare;  f) reducerile şi condiţiile de aplicare a acestora, după caz;  g) termenul de livrare conform Incoterms corespunzător;  h) mijlocul de transport.  ***Capitolul 3* Datorii vamale și garanții**  Capitolul conține norme generale pentru calcularea cuantumului drepturilor de import sau de export. Astfel, acesta reglementează modul de determinare a cantității plasate sub regimul de perfecționare activă considerată a fi prezentă în produsele transformate pentru care ia naștere o datorie vamală.  Determinarea are loc conform metodei scalei cantitative, după cum urmează:   1. *atunci când un singur fel de produs transformat este obținut din operațiunile de transformare;* Cantitatea mărfurilor plasate sub regimul de perfecționare activă considerate a fi prezente în produsele transformate pentru care ia naștere o datorie vamală se determină prin aplicarea procentului pe care produsele transformate pentru care se contractează o datorie vamală îl constituie din cantitatea totală de produse transformate rezultate din operațiunea de transformare la cantitatea totală a mărfurilor plasate sub regimul de perfecționare activă 2. *atunci când mai multe tipuri de produse transformate se obțin din operațiunile de transformare și toate părțile sau componentele mărfurilor plasate sub regim se găsesc în fiecare dintre aceste produse transformate.* Cantitatea mărfurilor plasate sub regimul de perfecționare activă considerate a fi prezente în produsele transformate pentru care ia naștere o datorie vamală se determină prin aplicarea la cantitatea totală a mărfurilor plasate sub regimul de perfecționare activă a unui procentaj calculat prin înmulțirea următorilor factori: 3. procentul pe care produsele transformate pentru care ia naștere o datorie vamală îl constituie din cantitatea totală de produse transformate de același tip care rezultă din operațiunea de transformare; 4. procentul pe care cantitatea totală a produselor transformate de același tip, indiferent dacă ia naștere o datorie vamală sau nu, îl constituie din cantitatea totală a tuturor produselor transformate care rezultă din operațiunea de transformare.   Cantitățile de mărfuri plasate sub regim care sunt distruse și pierdute în timpul operațiunii de transformare, în special prin evaporare, uscare, sublimare sau scurgere, nu vor fi luate în considerare la aplicarea metodei scalei cantitative.  În alte cazuri se aplică metoda scalei valorice, conform căreia cantitatea mărfurilor plasate sub regimul de perfecționare activă considerate a fi prezente în produsele transformate pentru care ia naștere o datorie vamală se determină prin aplicarea la cantitatea totală a mărfurilor plasate sub regimul de perfecționare activă a unui procentaj calculat prin înmulțirea următorilor factori:   * procentul pe care produsele transformate pentru care ia naștere o datorie vamală îl constituie din valoarea totală de produse transformate de același tip care rezultă din operațiunea de transformare; * procentul pe care valoarea totală a produselor transformate de același tip, indiferent dacă ia naștere o datorie vamală sau nu, îl constituie din valoarea totală a tuturor produselor transformate care rezultă din operațiunea de transformare.   De asemenea, Capitolul 3 reglementează termenul limită pentru stabilirea locului în care ia naștere datoria vamală, precum și garanția pentru o datorie vamală sau existentă, și anume: utilizarea unei garanții izolate sau globale.  O garanție izolată poate fi furnizată în una dintre următoarele forme:   1. printr-un depozit în numerar; 2. prin angajamentul unui garant - Garanție izolată; 3. prin angajamentul unui garant - Garanție izolată sub formă de titluri.   Prevederile care reglementează constituirea, monitorizarea, revocarea, anularea, și eliberarea angajamentelor garantului sub forma unei garanții izolate și titluri se vor reglementa prin acte normative ale Serviciului Vamal.  Următoarele carnete pot fi utilizate și ca garanție izolată:   1. Carnete TIR - în cazurile prevăzute de Convenția TIR și în conformitate cu procedura prevăzută de Convenția menționată și de legislația care reglementează aplicarea acesteia; 2. Carnete ATA - în cazurile prevăzute de Convenția de la Istanbul și în conformitate cu procedura prevăzută de convenția menționată și de legislația care reglementează aplicarea acesteia.   Capitolul 3 reglementează și modul de emitere a Deciziei de regularizare, și anume în cazul în care valoarea drepturilor de import sau de export plătibile nu este egală cu suma indicată în declarația vamală.  Decizia de regularizare va specifica, printre altele, motivul și temeiul legal de emitere, sumele drepturilor de import reevaluate care urmează să fie plătite sau rambursate, termenul de prescripție pentru recuperarea acestora, după caz, cuantumul majorării de întârziere de plătit, trimiterea la dreptul de contestare a deciziei de regularizare.  O inovație nouă în legislația vamală o reprezintă introducerea posibilității amânare/ eșalonare a plății datoriei vamale pe o perioadă de maxim 24 de luni în baza unui contract cu autoritatea vamală.  Amînarea/eșalonarea plății datoriei vamale se va acorda în următoarele cazuri:   1. calamităţi naturale şi tehnogene; 2. distrugere accidentală a clădirilor de producţie; 3. împrejurare imprevizibilă şi de neînlăturat, care împiedică în mod efectiv capacitatea de producţie pe o perioadă lungă de timp şi executarea obligaţiei contractuale a debitorului; 4. datorii ale autorităţilor sau instituţiilor publice (finanţate de la bugetul public naţional) faţă de contribuabil, doar în limitele sumelor datorate, precum şi impozitelor şi taxelor aferente acestora; 5. alte circumstanţe, stabilite de Serviciul Vamal, ce îndreptăţesc debitorul de a beneficia de modificarea termenului de plată a datoriei vamale.   În cazul nerespectării de către debitor a clauzelor contractului de amînare sau eşalonare a plății datoriei vamale, acesta este reziliat din momentul în care Serviciul Vamal a depistat încălcările.  Nu se admite încheierea unui nou contract de amînare sau eşalonare a uneia şi aceleiaşi datorii vamale cu debitorul care nu a îndeplinit condiţiile contractului precedent.  Pînă la expirarea termenului de plată a datoriei vamale, modificat prin amînare sau eşalonare, nu se vor întreprinde acţiuni de executare silită asupra datoriei vamale care este obiect al contractului, iar cele deja întreprinse, vor decădea.  De asemenea, Capitolul 3 reglementează procedura de restituire a drepturilor de import sau de export plătite în plus, precum și rambursarea și remiterea.  ***Capitolul 4* Mărfuri introduse pe teritoriul vamal** reglementează procedura de notificare sumară de intrare, care presupune existența unui sistem electronic pentru:   * 1. transmiterea, prelucrarea și stocarea datelor unei notificări sumare de intrare și a altor informații referitoare la respectivele notificări , în vederea analizei de risc în scopuri de securitate și siguranță, inclusiv susținerea securității aviației, și referitoare la măsurile care trebuie întreprinse asupra tranzacțiilor pe baza rezultatelor analizei de risc;   2. schimbul de informații cu privire la datele notificării sumare de intrare și rezultatele analizei de risc a notificărilor sumare de intrare, cu privire la alte informații necesare pentru realizarea acelei analize de risc și cu privire la măsurile întreprinse pe baza analizei de risc, inclusiv recomandări privind locurile de control și rezultatele acestor controale;   3. schimbul de informații privind riscuri, rezultate ale analizei de risc, măsurile necesare de întreprins și rezultatele controalelor vamale;   Serviciul Vamal înregistrează notificarea sumară de intrare la primirea acesteia și informează imediat declarantul sau reprezentantul acestuia cu privire la înregistrarea notificării și transmite acelei persoane un MRN al notificării sumare de intrare și data înregistrării acesteia.  Serviciul Vamal nu va solicita depunerea unei notificări sumare de intrare pentru următoarele mărfuri:   * 1. energie electrică;   2. mărfuri care intră prin conductă;   3. trimiteri de corespondență;   4. obiectele de uz casnic definite la art. 198 alin. (2) din Cod, cu condiția ca acestea să nu fie transportate în baza unui contract de transport;   5. mărfuri pentru care este permisă o declarație vamală verbală conform pct. 277 - 279;   6. mărfuri pentru care este permisă o declarație vamală prin alte mijloace conform pct. 284 - 285;   7. mărfuri conținute în bagajele personale ale călătorilor;   8. armele și echipamentele militare introduce pe teritoriul vamal de autoritățile însărcinate cu atribuții de apărare militară a Republicii Moldova sau în domeniul securității statului, în transporturi militare sau transporturi operate în uz exclusiv al autorităților militare;   9. următoarele mărfuri aduse pe teritoriul vamal direct din instalații offshore operate de o persoană stabilită pe teritoriul vamal:  1. bunuri care au fost încorporate în acele instalații offshore în scopul construirii, reparației, întreținerii sau transformării acestora; 2. mărfuri care au fost folosite pentru montarea sau echiparea instalațiilor offshore, 3. provizii utilizate sau consumate pe instalațiile offshore, 4. deșeuri nepericuloase din instalațiile offshore menționate;    1. mărfuri cu drept de scutire în temeiul Convenției de la Viena privind relațiile diplomatice din 18 aprilie 1961, Convenției de la Viena privind relațiile consulare din 24 aprilie 1963, altor convenții consulare sau Convenției de la New York din 16 decembrie 1969 privind misiunile speciale;    2. următoarele mărfuri la bordul navelor și aeronavelor: 5. mărfuri care au fost furnizate pentru a fi încorporate ca părți sau accesorii în acele nave și aeronave; 6. mărfuri pentru funcționarea motoarelor, mașinilor și altor echipamente ale acestor nave sau aeronave; 7. alimente și alte articole care urmează să fie consumate sau vândute la bord;    1. produse de pescuit maritim și alte produse preluate din mare în afara teritoriului vamal al Republicii Moldova de către navele de pescuit ale Republicii Moldova;    2. navele și mărfurile transportate de acestea, care intră în apele teritoriale ale Republicii Moldova cu unicul scop de a lua la bord provizii fără a se conecta la nici una dintre instalațiile portuare;    3. mărfuri acoperite de carnete ATA sau CPD, cu condiția ca acestea să nu fie transportate în baza unui contract de transport;    4. deșeuri de pe nave autorizate de autoritățile competente, inclusiv autoritățile vamale;    5. mărfuri în trimiteri poștale;    6. mijloacele de transport și mărfurile transportate d acestea care doar trec prin apele teritoriale sau spațiul aerian al teritoriului vamal, fără oprire pe teritoriul respectiv;    7. mărfurile care fac obiectul excepțiilor stabilite în acorduri internaționale.   Notificarea sumară de intrare se depune în următoarele termene:   |  |  | | --- | --- | | CALEA INTRODUCERII | TERMENUL DEPUNERII NOTIFICĂRII SUMARE DE INTRARE | | Calea navală | 1. pentru mărfuri containerizate cel târziu cu 24 de ore înainte ca mărfurile să fie încărcate pe nava pe care urmează să fie introduse pe teritoriul vamal; 2. pentru mărfuri în vrac, cel târziu cu patru ore înainte de sosirea navei la portul de intrare pe teritoriul vamal. | | Calea aerului | 1) pentru zboruri cu o durată mai mică de patru ore, cel târziu până la momentul plecării efective a aeronavei;  2) pentru alte zboruri, cel târziu cu patru ore înainte de sosirea aeronavei pe aeroportul de pe teritoriul vamal. | | Calea ferată | 1) în cazul în care călătoria cu trenul de la ultima stație de formare a garniturii situată în afara teritoriului vamal până la postul vamal de prima intrare durează mai puțin de două ore, cel târziu cu o oră înainte de sosirea mărfurilor la locul pentru care postul vamal este competent;  2) în toate celelalte cazuri, cel târziu cu două ore înainte de sosirea mărfurilor la locul pentru care este competent postul vamal de prima intrare. | | Calea rutieră | cel târziu cu o oră înainte de sosirea mărfurilor la locul pentru care este competent postul vamal de prima intrare | | Pe căi navigabile interioare | cel târziu cu două ore înainte de sosirea mărfurilor la locul pentru care este competent postul vamal de prima intrare | | Pe teritoriul vamal cu un mijloc de transport care este el însuși transportat cu un mijloc de transport activ | termenul aplicabil mijlocului de transport activ |   ***Capitolul 5* Reguli generale privind statutul vamal, plasarea mărfurilor sub un regim vamal, verificarea, acordarea liberului de vamă și dispunerea de mărfuri**  Conform prevederilor Capitolului 5, până la implementarea mijloacelor de demonstrare a statutului vamal al mărfurilor autohtone bazate pe utilizarea tehnicilor de prelucrare electronică a datelor, oricare dintre următoarele mijloace, după caz, va fi utilizat pentru a dovedi că mărfurile au statutul vamal de mărfuri autohtone:   * 1. datele declarației de tranzit a mărfurilor plasate în tranzit intern. În acest caz, art. 157 alin. (2) din Cod nu se aplică;   2. documentul T2LMD;   3. factura sau documentul de transport;   4. un mijloc de probă menționat la pct. 264-267 din Regulament.   Declarațiile vamale de punere în liberă circulație pot fi depuse verbal pentru următoarele mărfuri:   * 1. mărfuri cu caracter necomercial;   2. mărfuri cu caracter comercial conținute în bagajele personale ale călătorilor, cu condiția ca valoarea acestora să nu depășească echivalentul în MDL a sumei de 1 000 EUR sau 1 000 kg în masă netă;   Declarațiile vamale de punere în liberă circulație pot fi depuse verbal pentru mărfurile cu condiția ca acestea să beneficieze de scutirea de drepturi de import în calitate de mărfuri reintroduse.  Declarațiile vamale de admitere temporară pot fi depuse verbal pentru următoarele mărfuri:   * 1. paleți, containere și mijloace de transport, precum și piese de schimb, accesorii și echipamente pentru acei paleți, containere și mijloace de transport menționate la pct. 480 - 500;   2. obiecte de uz personal și mărfuri pentru scopuri sportive menționate la pct. 507;   3. bunuri de prima necesitate pentru navigatori utilizate pe o navă angajată în trafic maritim internațional, menționat la pct. 508 sbpct. 1);   4. echipamente medicale, chirurgicale și de laborator, menționate la pct. 510;   5. animale menționate la pct. 511, cu condiția ca acestea să fie destinate transhumanței sau pășunatului sau efectuării de muncă sau transport;   6. echipamentele menționate la pct. 512 sbpct. 1);   7. instrumentele și aparatele necesare unui medic pentru a oferi asistență unui pacient care așteaptă un transplant de organ care îndeplinește condițiile prevăzute la pct. 503;   8. ajutoare umanitare în caz de calamitate utilizate în cadrul unor măsuri de contracarare a efectelor dezastrelor sau a unor situații similare care afectează teritoriul vamal;   9. instrumente muzicale portabile importate temporar de călători și destinate a fi utilizate ca echipamente profesionale;   10. ambalaje care se importă pline și sunt destinate reexportului goale sau pline, purtând marcajele permanente și rezistente la ștergere pentru identificarea unei persoane stabilite în afara teritoriului vamal;   11. echipamente de producție și difuzare radio și televiziune și vehicule special adaptate pentru utilizare în scopuri de producție și difuzare radio și televiziune și echipamentele acestora, importate de organizații publice sau private stabilite în afara teritoriului vamal și avizate de Serviciul Vamal care eliberează autorizația pentru admiterea temporară a unor astfel de echipamente și vehicule;   12. alte mărfuri, în cazul în care acest lucru este autorizat de Serviciul Vamal.   Declarațiile de reexport pot fi făcute verbal atunci când se încheie o regim vamal de admitere temporară pentru mărfurile menționate supra (Declarațiile vamale de admitere temporară).  Declarațiile vamale de export pot fi făcute verbal pentru următoarele mărfuri:   * 1. mărfuri cu caracter necomercial;   2. mărfuri cu caracter comercial, cu condiția ca valoarea acestora să nu depășească echivalentul în MDL a sumei de 1 000 EUR sau 1 000 kg în masă netă;   3. mijloacele de transport înregistrate pe teritoriul vamal și destinate reimportului, precum și piese de schimb, accesorii și echipamente pentru aceste mijloace de transport;   4. furajele și hrana care însoțesc animalele în timpul exportului acestora și care beneficiază de scutire de taxe (drepturi de import) în temeiul art. 271 din Cod.   Un alt compartiment important îl reprezintă declararea mărfurilor printr-o trimitere poștală. Mărfurile dintr-o trimitere poștală pot fi declarate pentru punere în liberă circulație prin prezentarea lor în vamă, în conformitate cu art. 145 din Cod, cu condiția ca următoarele condiții să fie îndeplinite:  a) Serviciul Vamal a acceptat utilizarea prezentului act și a datelor furnizate de operatorul poștal;  b) mărfurile beneficiază de scutire de drepturi de import în conformitate cu articolul 219 sau art. 221 din Cod;  c) trimiterea este însoțit de o declarație CN22 sau de o declarație CN23.  Mărfuri dintr-o trimitere poștală a cărui valoare nu depășește echivalentul în MDL de 1 000 EUR care nu sunt supuse drepturilor de export, sunt considerate a fi declarate la export prin scoaterea lor de pe teritoriul vamal.  Mărfurile dintr-o trimitere expres a cărei valoare nu depășește echivalentul în MDL de 1 000 EUR și care nu este supusă drepturilor de export sunt considerate a fi declarate la export prin prezentarea lor la postul vamal de ieșire, cu condiția ca datele din documentul de transport și/sau factură să fie disponibile și acceptate de Serviciul Vamal.  Mărfurile a căror valoare intrinsecă nu depășește echivalentul MDL de 150 EUR se consideră a fi declarate pentru punerea în liberă circulație prin prezentarea lor la vamă în conformitate cu art. 145 din Cod, cu condiția ca datele necesare să fie acceptate de către Serviciul Vamal.  ***Capitolul 6* Punerea în liberă circulație și scutirea de drepturi de import** reglementează în special supravegherea vamală a mărfurilor puse în liberă circulație cu scutire sau reducere de drepturi de import datorită destinației lor finale, executată de biroul vamal.  Mărfurile plasate în regimul de destinație finală care permite punerea acestora în liberă circulație cu scutire sau reducere de drepturi de import datorită destinației lor finale sînt supuse supravegherii vamale.  La momentul declarării mărfurilor cu scutire sau reducere de drepturi de import datorită utilizării lor finale, declarantul sau persoana care îl reprezintă va întocmi și anexa la declaraţia vamală în detaliu, Declaraţia – angajament.  Supravegherea vamală cuprinde orice acţiune a organelor vamale în vederea asigurării respectării reglementărilor vamale şi a altor norme aplicabile mărfurilor şi mijloacelor de transport puse în liberă circulație cu scutire sau reducere de drepturi de import datorită destinației lor finale.  ***Capitolul 7* Proceduri speciale**  O autorizație din partea Serviciului Vamal se solicită pentru următoarele:  a) utilizarea regimului de perfecționare activă sau pasivă, a regimului de admitere temporară;  b) exploatarea spațiilor de depozitare pentru antrepozitarea vamală a mărfurilor, cu excepția cazului în care operatorul spațiului respectiv este chiar Serviciul Vamal.  În acest sens Regulamentul stabilește formularele cererilor de autorizare a regimurilor speciale.  La fel conform pct.352 din Regulament, o declarație vamală, cu condiția ca aceasta să fie completată cu elemente de date suplimentare specificate de Serviciul Vamal în conformitate cu art. 6 alin. (3) din Cod, este considerată o cerere de autorizare în oricare dintre următoarele cazuri:   * 1. în cazul în care mărfurile urmează să fie plasate sub regimul de admitere temporară, cu excepția cazului în care Serviciul Vamal solicită o cerere formală în cazurile prevăzute la pct. 529 sbpct. 2) din Regulament;   2. în cazul în care mărfurile urmează să fie plasate sub regimul de destinație finală și solicitantul intenționează să atribuie în întregime mărfurile destinației finale prescrise;   3. în cazul în care mărfurile urmează să fie plasate sub regimul de perfecționare activă;   4. în cazul în care mărfurile urmează să fie plasate sub regimul de perfecționare pasivă;   5. în cazul în care a fost acordată o autorizație de utilizare a regimului de perfecționare pasivă și produsele echivalente urmează să fie puse în liberă circulație utilizând sistemul standard de schimb, care nu este reglementat de autorizația respectivă;   6. în cazul în care produsele prelucrate urmează să fie puse în liberă circulație după perfecționare pasivă și operațiunea de prelucrare se referă la mărfuri cu caracter necomercial.   Nu se va considera o cerere de autorizare o declarație vamală, în următoarele cazuri:   * 1. declarație simplificată;   2. vămuirea centralizată;   3. înscrierea în evidența declarantului;   4. în cazul în care se solicită utilizarea unor mărfuri echivalente în conformitate cu art. 290 din Cod;   5. în cazul în care subdiviziunea competentă a Serviciului Vamal informează declarantul că este necesară verificarea condițiilor economice în conformitate cu art. 279 alin. (7) din Cod;   6. în cazul în care se solicită o autorizație retroactivă în conformitate cu art. 279 alin. (3) din Cod, cu excepția cazurilor menționate la pct.352 sbpct. 5) sau 6).   Carnetele ATA și CPD sunt considerate cereri de acordare a unei autorizații de admitere temporară dacă îndeplinesc toate următoarele condiții:   * 1. carnetul a fost emis într-o parte contractantă la Convenția ATA sau la Convenția de la Istanbul și a fost avizat și garantat de o asociație care face parte dintr-un lanț de garantare, astfel cum este definit la art. 1 lit. (d) din anexa A la Convenția de la Istanbul;   2. carnetul se referă la mărfuri și utilizări prevăzute de convenția în temeiul căreia a fost emis;   3. carnetul este certificat de autoritățile vamale;   4. carnetul este valabil pe teritoriul vamal.   De asemenea, conform art.361 din Regulament condițiile economice de perfecționare activă se consideră îndeplinite atunci când cererea se referă la oricare dintre următoarele operațiuni:   * 1. reparație;   2. prelucrarea mărfurilor puse direct sau indirect la dispoziția titularului autorizației, efectuată conform caietului de sarcini, în numele unei persoane stabilite în afara teritoriului vamal, în general cu plata numai a costurilor de prelucrare;   3. prelucrarea mărfurilor pentru a asigura conformitatea acestora cu cerințele tehnice pentru punerea lor în liberă circulație;   4. prelucrarea mărfurilor cu caracter necomercial;   5. prelucrarea mărfurilor obținute în baza unei autorizații anterioare, a cărei eliberare a fost supusă unei examinări a condițiilor economice;   6. prelucrarea mărfurilor în mostre;   7. prelucrarea oricărui tip electronic de componente, piese, ansambluri sau orice alte materiale în produse de tehnologie a informației;   8. prelucrarea mărfurilor care se încadrează la pozițiile 2707 sau 2710 din Nomenclatura Combinată în produse care se încadrează la pozițiile 2707, 2710 sau 2902 din Nomenclatura Combinată;   9. reducerea la deșeuri și resturi, distrugerea, recuperarea pieselor sau componentelor;   10. denaturare;   11. formele uzuale de manipulare prevăzute la art. 289 din Cod.   Capitolul descrie în continuare procedura de plasarea a mărfurilor în regimurile speciale:  a) tranzit, care cuprinde tranzitul extern și tranzitul intern;  b) depozitare, care cuprinde antrepozitul vamal și zonele libere;  c) utilizare specifică, care cuprinde admiterea temporară și destinația finală;  d) prelucrare, care cuprinde perfecționarea activă și perfecționarea pasivă.  ***Capitolul 8* Mărfuri scoase de pe teritoriul vamal** descrie formalități la scoaterea mărfurilor de pe teritoriul vamal, exportului și reexportului, notificarea sumară de ieșire, notificarea de reexport.  Astfel, conform prevederilor Regulamentului, postul vamal este stabilit după cum urmează:   |  |  | | --- | --- | | Regula generală | postul vamal de ieșire este postul vamal competent pentru locul pe unde mărfurile părăsesc teritoriul vamal pentru o destinație în afara acelui teritoriu. | | Prin instalație fixă de transport | postul vamal de ieșire este postul vamal de export | | mărfurile sunt încărcate pe o navă sau pe o aeronavă fără nicio transbordare ulterioară în vederea transportului către o destinație în afara teritoriului vamal pe mare sau pe aer | postul vamal de ieșire este postul vamal competent pentru locul în care sunt încărcate mărfurile pe navă sau aeronavă | | În cazul în care, după ce au fost vămuite pentru export, mărfurile sunt plasate sub regim vamal de tranzit extern | postul vamal de ieșire este postul vamal de plecare a operațiunii de tranzit. | | În cazul în care o notificare de reexport urmează să fie depusă în conformitate cu art. 338 alin. (1) din Cod | postul vamal de ieșire este postul vamal competent pentru locul în care mărfurile se află în zona liberă sau în depozitare temporară |   Persoana care prezintă mărfurile la ieșire este obligat, în momentul prezentării mărfurilor la postul vamal de ieșire, să întreprindă următoarele acțiuni:   * 1. indice MRN-ul declarației de export sau reexport;   2. indice orice discrepanțe între mărfurile declarate și vămuite la export și cele prezentate, inclusiv cazurile în care mărfurile au fost reambalate sau containerizate înainte de prezentarea lor la postul vamal de ieșire;   3. în cazul în care se prezintă doar o parte din mărfurile care fac obiectul unei declarații de export sau reexport, persoana care prezintă mărfurile va indica și cantitatea mărfurilor efectiv prezentate.   ***Capitolul 9* Forme specifice de control vamal** reglementează procedura controlului mărfurilor și modul de realizare a controlului ulterior.  În cazul controlului ulterior Regulamentul conține norme cu privire la:   1. **Activitatea de analiză a riscurilor**    1. Stabilirea domeniilor şi a criteriilor de risc    2. Stabilirea riscurilor determinate, potențiale şi a coeficientului total de risc    3. Analiza de risc automatizată a informațiilor    4. Procesarea automatizată a informațiilor    5. Crearea şi menținerea sistemului de date necesar aplicării criteriilor de risc 2. **Planificarea și înregistrarea controlului ulterior**    1. Planificarea controlului ulterior    2. Înregistrarea datelor cu privire la controlul ulterior prin audit postvămuire 3. **Forme, proceduri și metode de control** 4. **Organizarea activității de control ulterior** 5. **Realizarea auditului postvămuire**    1. Particularitățile auditului postvămuire inopinat    2. Particularitatea auditului postvămuire planificat    3. Executarea auditului postvămuire 6. **Executarea reverificării declarațiilor vamale** 7. **Întocmirea documentelor de procedură**    1. Procesul-verbal de examinare preliminară a rezultatelor auditului postvămuire    2. Actul de audit postvămuire şi modul de procesare a acestuia    3. Procesul-verbal de reverificare a declaraţiilor vamale    4. Nota de constatare    5. Nota de prezentare    6. Decizia de regularizare 8. **Evidența, supravegherea internă și raportarea rezultatelor activității de control ulterior**    1. Evidența rezultatelor activității de control ulterior    2. Supravegherea internă a controlului ulterior efectuat    3. Raportarea activității de control ulterior |
| **5. Fundamentarea economico-financiară** |
| Modificările efectuate sunt axate în special pe proceduri și administrări vamale, care nu implică costuri bugetare. |
| **6. Modul de încorporare a actului în cadrul normativ în vigoare** |
| Prezentul Regulament este elaborat în conformitate cu legislația în vigoare. Întru implementarea definitivă a unor propuneri enunțate supra va fi ajustat/elaborat cadrul normativ secundar.  Implementarea opțiunii recomandate presupune intervenții asupra unor serii de acte normative.  În acest sens, se propune abrogarea următoarelor acte normative:  1) Hotărârea Guvernului nr. 1140/2005 pentru aprobarea Regulamentului de aplicare a destinațiilor vamale prevăzute de Codul vamal al Republicii Moldova, (cu excepția Secțiunii 10 Zona liberă);  2) Hotărârea Guvernului nr. 647/2014 privind punerea în aplicare a prevederilor secțiunilor a 271-a şi a 281-a din Codul vamal al Republicii Moldova;  3) Hotărîrea Guvernului nr.1290/2005, pentru aprobarea Regulamentului cu privire la activitatea brokerului vamal şi a specialistului în domeniul vămuirii;  4) Hotărârea Guvernului nr.466/2014 privind aprobarea Normelor metodologice pentru organizarea şi desfășurarea activității echipelor mobile ale Serviciului Vamal;  5) Hotărârea Guvernului nr. 385/2015 pentru punerea în aplicare a prevederilor secțiunii 342 din Codul vamal al Republicii Moldova;  6) Hotărârea Guvernului nr.1599/2002 cu privire la regulile de origine a mărfurilor;  7) Hotărârea Guvernului nr. 761/2014 pentru aprobarea Regulamentului cu privire la completarea, autentificarea, eliberarea şi controlul ulterior al certificatelor de origine preferențială a mărfurilor;  8) Hotărîrea Guvernului nr.1185/2003 despre aprobarea Regulamentului cu privire la modul de introducere şi scoatere a bunurilor de pe teritoriul Moldovei de către persoanele fizice;  9) Hotărîrea Guvernului nr.904/2013 cu privire la procedurile de vămuire electronică a mărfurilor;  10) Hotărîrea Guvernului nr. 1000/2018 pentru aprobarea Regulamentului cu privire la procedura de realizare a controlului ulterior de către organele vamale;  11) Hotărîrea Guvernului nr.915/2016 pentru aprobarea Regulamentului privind asigurarea respectării drepturilor de proprietate intelectuală de către organele vamale. |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului a fost plasat pe pagina oficială a Ministerului Finanțelor, la compartimentul Transparența decizională/Consultări publice și va fi asigurată avizarea acestuia de către instituțiile interesate. În conformitate cu prevederile Regulamentului Guvernului, aprobat prin Hotărârea Guvernului nr.610/2018, prezentul proiect urmează a fi avizat de Ministerul Justiției, Ministerul Economiei, [Ministerul Infrastructurii şi Dezvoltării Regionale](https://midr.gov.md/), Ministerul Agriculturii și Industriei Alimentare, Ministerul Apărării, Ministerul Afacerilor Interne, Ministerul Educației și Cercetării, Ministerul Culturii, Ministerul Sănătății, Ministerul Muncii și Protecției Sociale, Ministerul Mediului, Centrul Național Anticorupție, Ministerul Afacerilor Externe și Integrării Europene, Consiliul Concurenței, Banca Națională a Moldovei și cu alte părți interesate. |
| **8. Constatările expertizei anticorupţie** |
| Informația privind rezultatele expertizei anticorupție va fi inclusă în sinteza obiecțiilor şi propunerilor/recomandărilor la proiect. |
| **9. Constatările expertizei de compatibilitate** |
| Informația privind rezultatele expertizei de compatibilitate va fi inclusă în sinteza obiecțiilor şi propunerilor/recomandărilor la proiect. |
| **10. Constatările expertizei juridice** |
| Informația privind rezultatele expertizei juridice va fi inclusă în sinteza obiecțiilor şi propunerilor/recomandărilor la proiect. |

|  |  |  |
| --- | --- | --- |
| **MINISTRU** |  | **Dumitru BUDIANSCHI** |